Wasted Penguinz

Pontuz Bergman známejší pod menom Wasted Penguinz je švédsky hardstylový DJ a hudobný producent. Pôvodne išlo o duo, ktorého členom bol aj Jon Brandt-Cederhäll, ale ten projekt vo februári 2020 kvôli psychickým problémom opustil. Pod týmto menom obaja tvorili hudbu od roku 2008. Spolu vydali tri albumy, dve EP a množstvo singlov. Ich posledná spoločná pieseň bola FML z roku 2019. Štýl ich tvorby sa dá charakterizovať ako emocionálny hardstyle. Aj po odchode Jona Pontuz pokračuje v tvorení piesní v rovnakom štýle.

Hudobná kariéra
Pontuz aj Jon tvorili hudbu už predtým, než sa stretli a vytvorili duo. Obaja robili piesne žánru eurodance. Po stretnutí, ktoré v roku 2008 inicioval Pontuz sa obaja stretli v štúdiu a hľadali svoj vlastný hudobný štýl. K tvorbe hardstylu ich inšpirovala pieseň Scantraxx Rootz od Headhunterz & Abject. Názov, ktorý dali svojmu projektu vznikol z ich veľkej obľuby alkoholických nápojov. Rok potom sa rozhodli so svojou tvorou kontaktovať niekoľko vydavateľstiev. Odpoveď dostali z vydavateľstva Bazz Implants, kde vyšlo ich prvé EP s názvom We Live For The Day! Koncom roka 2009 dostali ponuku na podpísanie zmluvy s vydavateľstvom Scantraxx, ktorá bola veľkým míľnikom v ich kariére. Tu vydali svoje druhé EP s názvom Lost in Eternity. Počas dvoch rokov spolupráce sa dostali na festivaly Defqon.1, Intents či Q-Base a fanúšikovia si veľmi obľúbili ich štýl. V tom čase boli považovaní za kráľov melodického hardstylu. V roku 2010 získali cenu Best New Face od holandského rádia Fear.FM

V roku 2012 opustili Scantraxx a začali vydávať cez vydavateľstvo Toff Music. Tu vydali svoj prvý album Wistfullness a singel Raindropz. O dva roky neskôr opäť zmenili vydavateľstvo a svoju tvorbu začali uverejňovať cez belgické Dirty Workz. Tu vydali ďalšie dva albumy, Clarity v roku 2016 a Elysian v roku 2018. V ich treťom albume vyšlo okrem ich typickej tvorby aj niekoľko viac experimentálnych hardstyle piesní. Vo februári 2020 sa Jon rozhodol opustiť duo kvôli psychickým problémom. Už dlhšiu dobu bolo známe, že trpí depresiou, čo sa pretavilo aj do ich tvorby. Príkladom sú piesne FML, či Make It One Day. Od tohto momentu pod menom Wasted Penguinz tvorí a vystupuje len Pontuz.

Pri príležitosti 25. výročia vzniku žánru hardstyle organizácia Q-Dance na konci roku 2019 spustila hlasovanie o najlepšie piesne tohto žánru. Do top 100 sa dostala na 33. miesto pieseň Melancholia, ktorú vytvorili ešte ako duo v roku 2011

Diskografia

Albumy
 2013 Wasted Penguinz - Wistfulness
 2016 Wasted Penguinz - Clarity
 2018 Wasted Penguinz - Elysian

EP
 2009 Wasted Penguinz - We Live For The Day!
 2011 Wasted Penguinz - Lost In Eternity

Nahrávky
 2009 Wasted Penguinz & Troubleboy meets DJ Coyote - A Next Generation 
 2010 Wasted Penguinz - Hate Mondayz/Resistance
 2010 Wasted Penguinz - Anxiety/I'm Free
 2011 Wasted Penguinz - Stay Alive/Circle Of Life
 2011 Wasted Penguinz - Melancholia/Far From Reality
 2012 Code Black & Wasted Penguinz - Activated/Your Moment
 2012 Wasted Penguinz - Within/Freedom Is Me
 2013 Wasted Penguinz - Raindropz
 2013 Wasted Penguinz & Da Tweekaz - Island Refuge (The Qontinent 2013 Anthem)
 2013 Wasted Penguinz & Adrenalize - Chasing Dreams/Drift Away
 2014 Wasted Penguinz - All For Nothing
 2014 Wasted Penguinz - Wait For You feat. Vegas
 2014 Wasted Penguinz & Rebourne - Fuck Yeah!
 2014 Wasted Penguinz & Omiqron - Reflection
 2015 Wasted Penguinz - Bitterness
 2015 Wasted Penguinz - Inner Peace 
 2015 Wasted Penguinz & Sylence - One Day
 2015 Code Black Wasted Penguinz - End Like This feat. Insali
 2015 Wasted Penguinz - I Love You 
 2015 Wasted Penguinz - Free Fall
 2015 Frontliner & Wasted Penguinz - T.M.M.O
 2015 Wasted Penguinz - Drop Like This
 2015 Wasted Penguinz - Paradise Is Lost
 2015 Wasted Penguinz - Fkn Alcohlics 
 2015 Rebourne & Wasted Penguinz - Univerze
 2015 Wasted Penguinz - Grab Me A Beer
 2016 Wasted Penguinz - It's Our Moment
 2016 Wasted Penguinz & Crisis Era - Take Me Away
 2016 Wasted Penguinz - Make It One Day
 2016 Wasted Penguinz - Black & White
 2016 Wasted Penguinz & Villain - Dimensions Of The Underworld (Pumpkin 2016 Anthem)
 2017 Wasted Penguinz - Heaven
 2017 Wasted Penguinz & Adrenalize - Scandinavia
 2018 Wasted Penguinz & Crisis Era - Can't Stay
 2018 Wasted Penguinz & Adrenalize - This Is The One
 2018 Wasted Penguinz & Cyber - The Lights
 2018 Wasted Penguinz - Euphoria
 2019 Wasted Penguinz - Heroine
 2019 Wasted Penguinz - Lighthouse feat. Michael Jo
 2019 Wasted Penguinz - FML
 2020 Wasted Penguinz - Perspective
 2020 Wasted Penguinz - Another High
 2020 Wasted Penguinz - I'm Still Here
 2020 Wasted Penguinz - Life Support feat. Maggie Szabo
 2021 Wasted Penguinz & Firelite - Without You

Referencie

Externé odkazy
 Oficiálna webstránka
 Wasted Penguinz na SoundCloud
 Wasted Penguinz diskografia na Discogs

Zdroj 
 
 
 

Hardstyloví hudobníci
Švédski dídžeji